ΓΡΑΠΤΗ ΕΡΩΤΗΣΗ E-1715/02

υποβολή: Erik Meijer (GUE/NGL) προς την Επιτροπή

(13 Ιουνίου 2002)

Θέμα: Η καθιέρωση του εμβολίου-δείκτη αντί της προληπτικής σφαγήςγιών ζώων κατά την επόμενη εμφάνιση πανώλης των χοίρων

1. Ενθυμείται η Επιτροπή ότι μετά την εμφάνιση πανώλης των χοίρων στις Κάτω Χώρες, την Άνοιξη του 1997, είχαν σφαχτεί προληπτικά και καταστραφεί 11 εκατομμύρια χοίροι, προκειμένου να αποτραπεί η περαιτέρω μετάδοση της ασθένειας, καθώς και ότι το κόστος αυτής της εξοργιστικής ενέργειας ανήλθε στο 1,35 δισεκατομμύρια ευρώ, εις βάρος του κοινοτικού προϋπολογισμού·

2. Γνωρίζει η Επιτροπή ότι η μεταφορά και η προσωρινή αποθήκευση 180 εκατομμυρίων κιλών μη αναλώσιμου κρέατος νεκρών ζώων, με τη συνεπαγόμενη διαρροή κοπριάς, ούρων και αίματος από τα φορτηγά, ενδέχεται να συνέβαλε επίσης σε περαιτέρω μετάδοση της πανώλης των χοίρων·

3. Αληθεύει η πληροφορία ότι ο μοναδικός βάσιμος λόγος για τον οποίο από το 1992 και μετά τα κράτη μέλη της ΕΕ έπαυσαν να εμβολιάζουν προληπτικά κατά της πανώλης των χοίρων και άλλων ασθενειών που περιλαμβάνονται στον κατάλογο Α, συνίσταται στο ότι δεν ήταν ακόμη διαθέσιμο το εμβόλιο-δείκτης το οποίο, κατά τη διαδικασία έγκρισης του προς εξαγωγή κρέατος, επιτρέπει τη σαφή διάκριση μεταξύ του κρέατος μολυσμένων χοίρων και του κρέατος εμβολιασμένων χοίρων·

4. Είναι σε θέση η Επιτροπή να επιβεβαιώσει την πληροφορία που μετέδωσε το ολλανδικό τηλεοπτικό πρόγραμμα Dokwerk (VPRO, Nederland 3, στην εκπομπή Peel, pest en politiek, μέρος 2) στις 26.5.2002 και σύμφωνα με την οποία κατά την περίοδο της εν λόγω επιδημίας η επιχείρηση Intervet διέθετε ήδη το εμβόλιο-δείκτη, αλλά ότι δεν ήταν δυνατή η χρήση του επειδή δεν είχε ακόμη αναγνωρισθεί και καταχωρηθεί από την Επιτροπή, ενώ η επιχείρηση αυτή διέθετε ήδη απόθεμα για τον εμβολιασμό 18 έως 20 εκατομμυρίων χοίρων·

5. Μπορεί να αναφέρει η Επιτροπή εάν στο μεταξύ έχει πραγματοποιηθεί μαζικός δοκιμαστικός εμβολιασμός με το εμβόλιο της Intervet; Πότε προβλέπεται να περατωθούν οι δοκιμές αυτές· Με ποιον τρόπο προωθεί η Επιτροπή την όσο το δυνατόν ταχύτερη επίτευξη ενός τελικού αποτελέσματος·

6. Μπορεί να αναφέρει η Επιτροπή σε ποια άλλα εμπόδια προσκρούει ακόμη η καθιέρωση ενός εμβολίου-δείκτη και συνεπώς η οριστική εγκατάλειψη της μαζικής προληπτικής σφαγής και καταστροφήςγιών ζώων, προκειμένου να προετοιμασθεί η καταπολέμηση της επόμενης επιδημίας πανώλης των χοίρων·

7. Μπορεί να αναφέρει η Επιτροπή τι μέτρα προτίθεται να λάβει ώστε κατά την επόμενη εμφάνιση πανώλης των χοίρων να αποφευχθεί η προσφυγή στη μαζική θανάτωση αντί του εμβολιασμού, γνωρίζοντας ότι στην κοινή γνώμη δενπάρχει πλέον κανέναπόβαθρο που να το καθιστά αποδεκτό, ότι όλο και λιγότεροι άνθρωποι θα δέχονταν να εκτελέσουν μια τέτοια εντολή και ότι ο Γενικός Διευθυντής του FAO (Οργανισμός Επισιτισμού και Γεωργίας των Ηνωμένων Εθνών), κ. Jacques Diouf, έχει ήδη καταδικάσει την προσέγγιση αυτή·

Απάντηση του κ. Byrne Εξ ονόματος της Επιτροπής

(22 Ιουλίου 2002)

1.-2. Η εμπειρία που έχουμε σε σχέση με τη σοβαρή επιδημία της κλασσικής πανώλης των χοίρων στις Κάτω Χώρες το 1997-1998 λήφθηκε πλήρωςπόψη από την Επιτροπή στην πρότασή της για οδηγία του Συμβουλίου για τη λήψη κοινοτικών μέτρων όσον αφορά τον έλεγχο της κλασσικής πανώλης των χοίρων (CSF)(1). Ωστόσο η Επιτροπή επιθυμεί να διευκρινίσει ότι το κόστος για τον κοινοτικό προϋπολογισμό αυτής της επιδημίας ανέρχεται στο 50 % περίπου του ποσού που ανέφερε ο κ. βουλευτής.

3. Ο εμβολιασμός κατά ορισμένων ασθενειών των ζώων ενδέχεται να συγκαλύψει την παρουσία ενός ιού σε εμβολιασμένο πληθυσμό και να οδηγήσει σε περαιτέρω διάδοση της ασθένειας σε μη εμβολιασμένα ζώα. Αυτός είναι ένας από τους λόγους για τους οποίους σταμάτησε ο γενικευμένος προληπτικός εμβολιασμός κατά της κλασσικής πανώλης των χοίρων και του αφθώδους πυρετού στις αρχές της δεκαετίας του 1990. Τα εμβόλια δείκτες μπορεί να είναι ένα χρήσιμο εργαλείο για να ξεπεραστεί αυτό το πρόβλημα και να οδηγήσει σε νέες δυνατότητες στο εμπόριο των ζωικών προϊόντων από περιοχές στις οποίες έχει εφαρμοστεί ο εμβολιασμός.

4.-6. Η Επιτροπή δεν μπορεί να επιβεβαιώσει ότι το 1997 διέθετε εμβόλιο δείκτη κατά της κλασσικής πανώλης των χοίρων. Πρόσφατα δύο εταιρίες έχουν αναπτύξει νέα εμβόλια, τα οποία, κατ'αρχήν, ενδέχεται να χρησιμοποιηθούν με επιτυχία ως εμβόλια δείκτες καθώς δημιουργούν ανοσία μόνο εναντίον μιας από τις πρωτεΐνες του ιού της κλασικής πανώλης των χοίρων. Το 1999, στο πλαίσιο της προετοιμασίας της πρότασής της για την κλασσική πανώλη των χοίρων, η Επιτροπή χρηματοδότησε δοκιμή για αυτά τα δύο εμβόλια και τις αντίστοιχες δοκιμές διάκρισης.

Η εν λόγω δοκιμή έδειξε ότι η αποτελεσματικότητα αυτών των δύο εμβολίων ενδέχεται να επαρκεί για να μειώσει τη διάδοση του ιού σε μια κατάσταση έκτακτης ανάγκης. Ωστόσο οι δοκιμές διάγνωσης που διατίθενται δεν ήταν κατάλληλες για να διακριθούν τα εμβολιασμένα αλλά μολυσμένα ζώα από τα μη μολυσμένα. Τα αποτελέσματα αυτής της δοκιμής έχουν διαβιβαστεί στις δύο εν λόγω εταιρίες και είναι διαθέσιμα αν ζητηθούν.

Τα δύο αυτά εμβόλια έχουν λάβει την έγκριση για να διατεθούν στην αγορά σύμφωνα με την κοινοτική νομοθεσία αλλά, σήμερα δεν μπορούν να χρησιμοποιηθούν ως εμβόλια δείκτες. Ωστόσοπό το φως των αποτελεσμάτων αυτής της δοκιμής, η προσέγγιση στον εμβολιασμό και στην πιθανή χρήση εμβολίων δεικτών που προτείνει η Επιτροπή,ποστηρίχθηκε από το Κοινοβούλιο και το Συμβούλιο, τα οποία, τον Οκτώβριο του 2001, εξέδωσαν την οδηγία 2001/89/ΕΚ του Συμβουλίου της 23ης Οκτωβρίου 2001 σχετικά με κοινοτικά μέτρα για την καταπολέμηση της κλασσικής πανώλης των χοίρων(2). Σύμφωνα με αυτή την οδηγία, η χρήση αυτών των εμβολίων ως εμβόλια δείκτες θα ήταν δυνατή, σε μια κατάσταση εκτάκτου ανάγκης, αν διατεθούν αξιόπιστες δοκιμές διάκρισης.

7. Η Επιτροπή γνωρίζει ότι η μαζική σφαγή των ζώων που συνδέεται με την κλασσική πανώλη των χοίρων ή άλλων ασθενειών των ζώων θίγει θέματα δεοντολογίας. Συνεπώς έχει προχωρήσει σε ορισμένες ενέργειες για να εξασφαλίσει την καλύτερη πρόληψη και τον έλεγχο της ασθένειας.

Οι ενέργειες αυτές είναι οι εξής:

- περαιτέρω έρευνα στις ασθένειες του καταλόγου Α του Διεθνούς Γραφείου Επιζοωτιών (OIE) με τηνποστήριξη διαδοχικών ερευνητικών προγραμμάτων πλαισίου. Στο 5ο πρόγραμμα πλαίσιο η έρευνα για την ανάπτυξη εμβολίων δεικτών αναφέρεται σαφώς ως προτεραιότητα στο Πρόγραμμα Ποιότητα της ζωής και διαχείριση των έμβιων πόρων, ιδίως στη βασική δράση 2 Έλεγχος των μολυσματικών ασθενειών. Δύο σχέδια βρίσκονται σε εξέλιξη με στόχο την ανάπτυξη ενός εμβολίου δείκτη για την κλασική πανώλη των χοίρων: το σχέδιο έρευνας και τεχνολογικής ανάπτυξης (ΕΤΑ) QLRT-2000-01374 (2001-2004) Immunological mechanisms of protection against classical swine fever virus: towards the development of new efficacious marker vaccines (Ανοσολογικοί μηχανισμοί προστασίας από τον ιό της κλασσικής πανώλης των χοίρων: προς την ανάπτυξη νέων αποτελεσματικών εμβολίων δεικτών) (1 εκατομμύριο EUR)· και το σχέδιο ΕΤΑ QLRT-2000-01346 (2001-2004) Identification of efficacious delivery systems for recombinant and nucleic acid construct vaccines against classical swine fever virus (Προσδιορισμός αποτελεσματικών συστημάτων απελευθέρωσης ανασυνδυασμένων εμβολίων χιμαιρικού νουκλεϊνικού οξέος κατά του ιού της κλασικής πανώλης των χοίρων) (1,57 εκατομμύρια EUR).

- το αίτημα προς την επιστημονική επιτροπή ναποβάλει έκθεση για τις πρόσφατα αναπτυγμένες τεχνικές διάγνωσης των μεταδοτικών ασθενειών των ζώων και για τη χρήση αυτών των τεχνικών για τη μείωση και την αποφυγή της σφαγής και της καταστροφής των ζώων που δεν έχουν μολυνθεί·

- την έγκριση που δόθηκε στη Γερμανία από την απόφαση 2002/161/ΕΚ της Επιτροπής της 22ας Φεβρουαρίου 2002 για την έγκριση των σχεδίων πουπέβαλε η Γερμανία για την εξάλειψη της κλασικής πανώλης των χοίρων σε αγριόχοιρους και του επείγοντος εμβολιασμού κατά της κλασικής πανώλης των χοίρων στους αγριόχοιρους στο Rheinland-Palatinate και Saarland(3), ο έλεγχος της οποίας είναι ιδιαίτερα δύσκολος σε ορισμένες περιοχές της Κοινότητας, αν λάβουμεπόψη ότι οι μολυσμένοι άγριοι κάπροι είναι σήμερα η πιο επικίνδυνη πηγή ιών για τους εκτρεφόμενους χοίρους.

Η επικείμενη πρόταση για οδηγία του Συμβουλίου για τον αφθώδη πυρετό θα παρέχει την ευκαιρία για μια αναθεωρημένη συναίνεση σε όλη την ΕΕ όσον αφορά τη μελλοντική προσέγγιση της εκδήλωσης αυτής της ασθένειας, συμπεριλαμβάνοντας το ρόλο του εμβολιασμού και της προληπτικής σφαγής.

(1) ΕΕ C 29 E της 30.1.2001.

(2) ΕΕ L 316 της 1.12.2001.

(3) Απόφαση 2002/161/ΕΚ της Επιτροπής, ΕΕ L 53 της 23.2.2002.